钦定古今图书集成/历象汇编/庶征典/第066卷 > 《观象玩占》 > 《九土异气》
## 钦定古今图书集成/历象汇编/庶征典/第066卷 > 《观象玩占》 > 《九土异气》

“海旁蜃气象楼台，广野气成宫阙。自华以南，气上黑
下赤；嵩高三河气正赤；恒山之北气青；渤海之间气
正黑；江淮之间气正白。东海气如筼簦，河水气如引
布；江汉气劲如杵；济水气如黑㹠；渭水气如狼白尾；
淮南如白羊青尾；少室如白兔青尾；恒山气如黑牛
青尾。东裔气如树，西裔如室屋；南裔气如𬮱台，或如
舟船旛旗。”北裔气如群羊，如穹庐，韩云如犬，《周》云如
车轮，《秦》云如行人，卫云如犬，魏云如鼠，齐云如绛衣，
《越》云如日，蜀云如囷，《宋》云如车形，《吴》云如龙，当其地
而见者，不占。